Planine Srbije

Najveći deo teritorije Srbije zauzimaju planine, koje čine planinsku regiju. Ona se proteže od Panonskog pobrđa na severu do crnogorske, albanske i makedonske granice na jugu. Od zapada ka istoku proteže se od bosansko-hercegovačke do bugarske granice.

Planine Srbije se dele na: 
# Rodopske planine
# Karpatsko-balkanske planine i na
# Dinarske planine

## Rodopske planine

Rodopske planine se pružaju sa desne i leve strane Južne i Velike Morave. Sa desne strane nalaze se planine: Dukat, Koćura, Besna Kobila, Vardenik, Čemernik, Ruj-planina, Seličevica, Stalaćka brda, Bukovik, Ostrozub, i Resavski humovi, dok se sa leve strane protežu: Kukavica, Vidojevica, Jastrebac, Juhor, Crni vrh i Azanjske planine.

## Karpatsko-balkanske planine

Karpatsko-balkanske planine se nalaze u istočnom delu Srbije. Prostiru se od reke Dunav na severu do Zaplanjsko-lužičke kotline i Ruj-planine na jugu. Na istoku idu do bugarske granice, a na zapadu do gromadnih (rodopskih) planina Pomoravlja. Ove planine su raznovrsnog geološkog sastava usled čega se javljaju brojna orudnjenja. Karpatsko-balkanske planine se dele na Karpatske i na Balkanske planine.

Karpatske planine se nalaze izmeću Dunava na severu i Crnorečke kotline. U njih spadaju: Homoljske planine, Beljanica, Kučaj, Miroč, Deli Jovan i još par manjih.

Balkanske planine se nalaze južno od Crnorečke kotline. To su: Rtanj, Ozren, Devica, Suva planina i Stara planina.

## Dinarske planine

Dinarske planine zauzimaju najveći prostor planinske regije. Raznovrsne su u geološkom i morfološkom pogledu. Podeljene su na 7 planinskih celina. To su:
# Prokletijske planine
# Šarske planine
# Starovlaško-raške planine
# Kopaoničke planine
# Kosovsko-Metohijske planine
# Šumadijske planine i
# Rudne i flišne planine

* **Prokletijske planine** se nalaze na granici Srbije sa Albanijom. Uglavnom su krečnjačkog sastava. U ovoj grupi se nalazi najviši vrh Srbije - Đeravica (2656 -{m}-). Prokletijske planine čine: Prokletije, Hajla, Komovi, Žljeb, Visitor, Mokra planina i Mokra gora.
* **Šarske planine** se nalaze južno od Kosovsko-metohijske kotline. U njih spadaju: Šar planina, Koritnik i Paštrik.
* **Starovlaško-raške planine** se prostiru od Drine na zapadu do Ibra i Kosovske kotline na istoku i od Đetinje i Zapadne Morave na severu do granice sa Crnom Gorom. U Starovlaško-raške planine spadaju: Zvijezda, Tara, Zlatibor, Radočelo, Čemerno, Giljeva, Zlatar, Javor, Golija, Mučanj, Rogozna, Jadovnik, Jelica, Ozren i Žilindar.
* **Kopaoničke planine** leže oko Ibra i Zapadne Morave. U ove planine spadaju: Kopaonik, Željin, Goč i Stolovi.
 
* **Kosovsko-Metohijske planine** su planine na prostoru Kosova i Metohije. Nalaze se između Prokletijskih, Šarskih i Kopaoničkih.
* **[[Šumadijske planine]]** se nalaze između Dunava i Save na severu, Zapadne Morave i Đetinje na jugu, Velike Morave na istoku i Kolubare, Ljiga i Dičine na zapadu. U njih spadaju: Avala, Kosmaj, Bukulja, Venčac, Rudnik, Vujan, Kotlenik i Gledićke planine.
* **Rudne i flišne planine** se protežu južno od Save do Đetinje na jugu i od Drine na zapadu do Kolubare, Ljiga i Dičine na istoku. Dele se na: Rudne i Flišne.
** Rudne su: Gučevo, Boranja, Jagodnja, Sokolske planine, Bobija, Medvednik, Jablanik, Povlen, Gvozdačke stene, Maljen, Suvobor i Jelova gora.
** Flišne su: Cer, Zavojske i Vlašić.

## Literatura
* *Geografija za I ili III razred srednje škole*, Dr. Dragan P. Rodić; Beograd 1998.

## Povezano
* Vrhovi planina u Srbiji preko 2000 metara.

## Vanjske veze

* Katalog planina Srbije 
* Zaplanje sajt